IECHYD MEDDWL, CYMRU A LLOEGR Enwi a dehongli 1 1 Enw'r Gorchymyn hwn yw Gorchymyn Mesur Iechyd Meddwl (Cymru) 2010 (Cychwyn Rhif 1 a Darpariaeth Drosiannol) 2011. 2 Yn y Gorchymyn hwn— a ystyr “ y Mesur ” (“ the Measure ”) yw Mesur Iechyd Meddwl (Cymru) 2010; b mae i “claf cymwys” yr un ystyr a roddir i “ qualifying patient ” yn adran 130C o Ddeddf Iechyd Meddwl 1983 ; c mae i “cleifion anffurfiol cymwys Cymru” yr un ystyr a roddir i “ Welsh qualifying informal patients ” yn adran 130J o Ddeddf Iechyd Meddwl 1983 . Darpariaethau'r Mesur sy'n dod i rym ar 3 Ionawr 2012 2 Mae darpariaethau canlynol y Mesur yn dod i rym ar 3 Ionawr 2012— a Adran 31 (eiriolwyr iechyd meddwl annibynnol: Cymru) ac eithrio i'r graddau y mae'n ymwneud â chleifion anffurfiol cymwys Cymru; b Adran 32 (darpariaeth bellach ynghylch eiriolaeth iechyd meddwl annibynnol ar gyfer cleifion cymwys Cymru dan orfodaeth); c Adran 34 (eiriolwyr iechyd meddwl annibynnol: pwerau a dyletswyddau atodol) ac eithrio i'r graddau y mae'n ymwneud â chleifion anffurfiol cymwys Cymru; ch Adran 35 (cleifion cymwys Cymru dan orfodaeth); d Adran 37 (dyletswydd i roi gwybodaeth am eiriolwyr iechyd meddwl annibynnol i gleifion cymwys Cymru dan orfodaeth); dd Adran 39 (cymhwyso cod ymarfer Deddf Iechyd Meddwl 1983 i eiriolwyr iechyd meddwl annibynnol Cymru) ac eithrio i'r graddau y mae'n ymwneud â chleifion anffurfiol cymwys Cymru; e Adran 40 (gweithdrefnau ar gyfer gwneud rheoliadau o dan Ddeddf Iechyd Meddwl 1983) ac eithrio i'r graddau y mae'n ymwneud â chleifion anffurfiol cymwys Cymru; f Adran 44 (codau ymarfer); ff Adran 53(1) (diwygiadau canlyniadol etc ) ac eithrio i'r graddau y mae'n ymwneud â chleifion anffurfiol cymwys Cymru; g Adran 54 (diddymiadau) ac eithrio i'r graddau y mae'n ymwneud â chleifion anffurfiol cymwys Cymru; ng Atodlen 1 (diwygiadau canlyniadol i Ddeddf Iechyd Meddwl 1983) ac eithrio i'r graddau y mae'n ymwneud â chleifion anffurfiol cymwys Cymru; ac h Atodlen 2 (diddymiadau) ac eithrio i'r graddau y mae'n ymwneud â chleifion anffurfiol cymwys Cymru. Darpariaethau'r Mesur sy'n dod i rym ar 2 Ebrill 2012 3 Mae darpariaethau canlynol y Mesur yn dod i rym ar 2 Ebrill 2012— a Adran 31 (eiriolwyr iechyd meddwl annibynnol: Cymru) i'r graddau nad yw eisoes wedi cychwyn; b Adran 33 (darpariaeth bellach ynghylch eiriolaeth iechyd meddwl annibynnol ar gyfer cleifion anffurfiol cymwys Cymru); c Adran 34 (eiriolwyr iechyd meddwl annibynnol: pwerau a dyletswyddau atodol) i'r graddau nad yw eisoes wedi cychwyn; ch Adran 36 (cleifion anffurfiol cymwys Cymru); d Adran 38 (dyletswydd i roi gwybodaeth am eiriolwyr iechyd meddwl annibynnol i gleifion anffurfiol cymwys Cymru); dd Adran 39 (cymhwyso cod ymarfer Deddf Iechyd Meddwl 1983 i eiriolwyr iechyd meddwl annibynnol Cymru) i'r graddau nad yw eisoes wedi cychwyn; e Adran 40 (gweithdrefnau ar gyfer gwneud rheoliadau o dan Ddeddf Iechyd Meddwl 1983) i'r graddau nad yw eisoes wedi cychwyn; f Adran 53(1) (diwygiadau canlyniadol etc) i'r graddau nad yw eisoes wedi cychwyn; ff Adran 54 (diddymiadau) i'r graddau nad yw eisoes wedi cychwyn; g Atodlen 1 (diwygiadau canlyniadol i Ddeddf Iechyd Meddwl 1983) i'r graddau nad yw eisoes wedi cychwyn; ac ng Atodlen 2 (diddymiadau) i'r graddau nad yw eisoes wedi cychwyn. Darpariaethau'r Mesur sy'n dod i rym ar 8 Mai 2012 4 Mae darpariaethau canlynol y Mesur yn dod i rym ar 8 Mai 2012— a Adran 1 (ystyr “partneriaid iechyd meddwl lleol”); b Adran 2 (cynlluniau ar y cyd ar gyfer darparu gwasanaethau cymorth iechyd meddwl sylfaenol lleol); c Adran 4 (methiannau i gytuno ar gynlluniau); ch Adran 5 (ystyr “gwasanaethau cymorth iechyd meddwl sylfaenol lleol”); d Adran 11 (cynnwys cynlluniau o dan y Rhan hon mewn cynlluniau plant a phobl ifanc); dd Adran 43 (diwygio Deddf Gwasanaethau Cymdeithasol Awdurdodau Lleol 1970) i'r graddau y mae'n ymwneud ag adrannau 1, 2, 4, 5 ac 11 o'r Mesur; ac e Adran 45 (Rhan 1: y pŵer i sicrhau darpariaeth ranbarthol). Darpariaeth Drosiannol 5 1 Mae'r erthygl hon yn gymwys pan fo claf cymwys yng Nghymru yn derbyn cymorth o dan drefniadau a wnaed o dan adran 130A o Ddeddf Iechyd Meddwl 1983. 2 O 3 Ionawr 2012 ymlaen mae'r cymorth hwnnw i gael ei drin fel petai wedi cael ei roi o dan drefniadau a wnaed o dan adran 130E o Ddeddf Iechyd Meddwl 1983. Lesley Griffiths Y Gweinidog dros Iechyd a Gwasanaethau Cymdeithasol, un o Weinidogion Cymru 18 Rhagfyr 2011